TQM ปิดซิลลิ่ง! รับยอดขายประกันพุ่งช่วง COVID-19 ระบาด-ลุ้นกองทุนเก็บหุ้นหลังเข้าฟุตซี่
TQM ปิดซิลลิ่ง! รับยอดขายประกันพุ่งช่วง COVID-19 ระบาด-ลุ้นกองทุนเก็บหุ้นหลังเข้าฟุตซี่
TQM ปิดซิลลิ่ง! รับยอดขายประกันพุ่งช่วง COVID-19 ระบาด-ลุ้นกองทุนเก็บหุ้นหลังเข้าฟุตซี่
19 มี.ค. 2563

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ราคาปิดวันนี้(18 มี.ค.63) อยู่ที่ระดับ 67.75 บาท บวก 8.25 บาท หรือ 14.60% ด้วยมูลค่าซื้อขาย 542.37 ล้านบาท โดยเป็นราคาซีลลิ่ง Ceiling อยู่ที่ระดับ 64.75 บาท ส่วนราคา Floor อยู่ที่ 48.25 บาท

บล.เอเชีย เวลท์ ระบุในบทวิเคราะห์วันนี้(19 มี.ค.63) ว่า คาด SET วันนี้ จะเคลื่อนไหวในกรอบ 1,025 – 1,073 จุด (มีแนวรับอยู่ที่ 1,025 1,002 และ 976 จุด และมีแนวต้านอยู่ที่ 1,050 1,073 และ 1,099 จุด) กลยุทธ์การลงทุน แนะนำลงทุนใน Theme Investment  อาทิ หุ้นต้านไวรัส COVID-19 เลือก TU (TP 18.40 บาท) GFPT (TP 12.00 บาท) CPF (TP 33.00 บาท) TFG*(TP 5.35 บาท) BJC*(TP 48.00 บาท) CPALL (TP 85.00 บาท) และ TQM*(TP 69.00 บาท)
ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บริษัทหลักทรัพย์ โนมูระ พัฒนสิน ระบุว่า ในวันพรุ่งนี้(20) กองทุน จำพวก Passive Fund ที่ลงทุนตามดัชนี FTSE จะเข้าลงทุนในหุ้นไทยที่ถูกเพิ่มน้ำหนักและได้รับการนำเข้าคำนวณใหม่ ประกอบด้วย บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ซึ่งถูกขยับขึ้นสู่ดัชนี FTSE Mid Cap จากเดิม Small Cap, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC และ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ขยับขึ้นสู่ดัชนี FTSE Large Cap จากเดิม Mid Cap
ขณะที่หลักทรัพย์ใหม่ที่เพิ่งจะถูกเพิ่มเข้าไปในการคำนวณของ FTSE Small Cap ได้แก่ ทรัสต์เพื่อการลงทุนในสิทธิการเช่าอสังหาริมทรัพย์ CPN รีเทล โกรท หรือ CPNREIT, ทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์เพื่ออุตสาหกรรม เฟรเซอร์ส หรือ FTREIT, บริษัท คอมเซเว่น จำกัด (มหาชน) หรือ COM7, บริษัท ทีคิวเอ็ม คอร์ปอเรชั่น จำกัด (มหาชน) หรือ TQM โดยทั้งหมดจะมีผลตั้งแต่ วันที่ 20 มีนาคมนี้เป็นต้นไป